
JUDEŢUL BISTRIŢA-NĂSĂUD

CONSILIUL JUDEŢEAN

HOTĂRÂRE

privind acordarea mandatului special reprezentanților Județului Bistrița-Năsăud în Adunarea Generală a Acționarilor la 
S.C. ”Lucrări Drumuri și Poduri” S.A. Bistrița 
Consiliul Judeţean Bistriţa-Năsăud, întrunit în şedinţă ordinară în data de 26.06.2019, în prezenţa a 28 de consilieri judeţeni;

 Având în vedere:

- Expunerea de Motive nr.IX/12350 din 25.06.2019 a Preşedintelui Consiliului Judeţean Bistriţa-Năsăud;


- raportul comun nr.II/12351 din 25.06.2019 al Direcţiei economice și Direcției administrație locală din cadrul Consiliului Judeţean Bistriţa-Năsăud;

- adresa nr.1445 din 25.06.2019 a S.C. ”Lucrări Drumuri și Poduri” S.A. Bistrița, înregistrată la Consiliul Judeţean Bistriţa-Năsăud cu nr.II/12338 din 25.06.2019;

- adresa nr.1423 din 21.06.2019 a S.C. ”Lucrări Drumuri și Poduri” S.A. Bistrița, înregistrată la Consiliul Judeţean Bistriţa-Năsăud cu nr.II/12347 din 25.06.2019;

- prevederile art.113 lit.d) din Legea societăţilor nr.31/1990, republicată, cu modificările şi completările ulterioare;

- prevederile art.8 alin.(3) din Legea nr.213/1998 privind bunurile proprietate publică, cu modificările și completările ulterioare;

- prevederile art.2 pct.2, lit.b) și art.2 pct.3 lit.b) din Ordonanţa de urgenţă a Guvernului nr.109/2011 privind guvernanţa corporativă a întreprinderilor publice, cu modificările şi completările ulterioare;
-  prevederile Hotărârii Consiliului Județean Bistrița-Năsăud nr.40/1998 privind înființarea ”Societății Comerciale pentru Lucrări de Drumuri și Poduri Bistrița” - Societate pe acțiuni;
- prevederile Hotărârii Consiliului Județean Bistrița-Năsăud nr.91/2016 privind desemnarea reprezentanților Județului Bistrița-Năsăud în Adunarea Generală a Acționarilor la S.C. ”Lucrări Drumuri și Poduri” S.A. Bistrița, cu modificările și completările ulterioare;
- prevederile Hotărârii Consiliului Județean Bistrița-Năsăud nr.14/2019 privind aprobarea mandatului de reprezentare atribuit reprezentanților Județului Bistrița-Năsăud în Adunarea Generală a Acționarilor la S.C. ”Lucrări Drumuri și Poduri” S.A. Bistrița;

- prevederile Hotărârii Adunării Generale a Acționarilor la S.C. ”Lucrări Drumuri și Poduri” S.A. Bistrița nr.3/28.03.2001 privind majorarea capitalului social al S.C. ”Lucrări Drumuri și Poduri” S.A. Bistrița;

- Actul constitutiv al S.C. ”Lucrări Drumuri și Poduri” S.A., în forma actualizată;
- raportul nr.IA/12439 din 26.06.2019 al Comisiei de administraţie;

- raportul nr.IA/12441 din 26.06.2019 al Comisiei economice;
- raportul nr.IA/12442 din 26.06.2019 al Comisiei de urbanism.

În temeiul dispoziţiilor art.91 alin.(1) lit.a), alin.(2) lit.d), art.97  alin.(1) şi art.115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare, 
HOTĂRĂŞTE:
Art.1 Se acordă mandat special reprezentanților Județului Bistrița-Năsăud în Adunarea Generală a Acționarilor la S.C. ”Lucrări Drumuri și Poduri” S.A. Bistrița să aprobe desființarea punctului de lucru situat în Municipiul Bistrița, str.Drumul Cetății, nr.2A, Județul Bistrița-Năsăud.
Art.2 (1) Se acordă mandat special reprezentanților Județului Bistrița-Năsăud în Adunarea Generală a Acționarilor la S.C. ”Lucrări Drumuri și Poduri” S.A. Bistrița să aprobe trecerea în domeniul public al județului Bistrița-Năsăud a unor bunuri imobile din patrimoniul S.C. ”Lucrări Drumuri și Poduri” S.A. Bistrița, înscrise în Cartea Funciară nr.83666 Bistrița, conform Anexei care face parte integrantă din prezenta hotărâre.
(2) Trecerea imobilelor prevăzute la punctele 1-3 din Anexă se va realiza prin înlocuirea cu numerar a valorii aportului în natură a Județului Bistrița-Năsăud la capitalul social subscris al societății, fără modificarea capitalului social nominal.

(3) Trecerea imobilelor prevăzute la punctele 4-7 din Anexă se va realiza la valoarea de inventar înscrisă în evidențele contabile ale societății la data de 31.05.2019. 

(4) Dreptul de proprietate asupra imobilelor prevăzute în Anexa la prezenta hotărâre se va transmite prin act autentic notarial.
Art.3 Se acordă mandat special reprezentanților Județului Bistrița-Năsăud în Adunarea Generală a Acționarilor la S.C. ”Lucrări Drumuri și Poduri” S.A. Bistrița să aprobe contractarea unor credite bancare în vederea finanțării/ refinanțării liniei de credit, până la limita sumei de 4.000.000 lei.
Art.4 Prezenta hotărâre a fost adoptată cu un număr de 22 de voturi "pentru", 1 vot ”împotrivă” și 5 consilieri județeni nu au participat la vot.
Art.5 Cu ducerea la îndeplinire a prevederilor prezentei hotărâri se încredinţează reprezentanții Județului Bistrița-Năsăud în Adunarea Generală a Acționarilor la S.C. ”Lucrări Drumuri și Poduri” S.A. Bistrița şi Direcţia economică din cadrul Consiliului Judeţean Bistriţa-Năsăud.
Art.6 Prezenta hotărâre se comunică de către Serviciul juridic cu:

· Reprezentanţii Județului Bistrița-Năsăud în Adunarea Generală a Acționarilor la S.C. ”Lucrări Drumuri și Poduri” S.A. Bistrița;

· S.C. ”Lucrări Drumuri și Poduri”  S.A. Bistrița;
· Direcţia economică;

· Instituţia Prefectului - judeţul Bistriţa-Năsăud.
            PREŞEDINTE,                                             Contrasemnează:
    EMIL RADU MOLDOVAN                            SECRETARUL JUDEŢULUI

